Esimene Dead Island peaks paljudel meeles olema. Kunagi rabavalt emotsionaalse treileriga mängijate huviorbiidile tõusnud mäng osutus lettidele ilmudes võrdlemisi labaseks esimese isiku vaates action-RPGks, milles polnud grammigi sellist sügavust, mida treiler lubas. Emotsioonid asendusid lamedate naljadega, mängitavus oli ohtrate bugide tõttu raskendatud. Vähesed olid rahul. Ometigi leidsid toonased arendajad, et maailmas on ruumi veel üheks Dead Islandi mänguks. Eelmisel aastal ilmunud Dead Island: Riptide aga suutis olla eelkäijast veelgi kehvem. Võiks arvata, et see oli viimaseks kirstunaelaks.
Ei. Mitte ainult ei kavatse seeria vallutada teisi žanre (Dead Islandi MOBA on hetkel beetaversioonis), vaid tulemas on ka Dead Island 2 – ametlik järg esimesele mängule. Ilmavalgust peaks mäng nägema 2015 aasta sügisel ning vähemalt Sony silmis omab niivõrd palju potentsiaali, et Playstation 4 konsoolide omanikele pakutakse eksklusiivset tegelasklassi ning boonuslevelit. Positiivseks võib kogu asja juures lugeda ehk seda, et vähemalt treilereid osatakse jätkuvalt teha.
Värske ⚡
-
ARVUSTUS: Skull and Bones
Skull and Bones on Ubisofti värskeim avatud maailmaga seiklusmäng, kus saad sukelduda 17. sajandi Kagu-Aasia …
-
Teine Tase 464 × Miks keegi mullu sellest mängust ei rääkinud???
Ka sel nädalal räägib Aleksandr pikalt ja laialt ühest videomängust, mis mõnda aega tagasi on …
-
GALERII: just selline on soomlaste legendaarne võrgupidu Assembly
Põhjanaabrite pealinnas Helsingis toimus 22-25. veebruaril videomängude ja võrgupidu Assembly Winter 2024. Tegemist on enam …